אילה+ל.+-+תינוק+מבחנה

toc

תינוק מבחנה:

__ ‍‍‍‍‍מה ‍‍‍‍‍י הפריה: __
הפריה היא תהליך המתרחש ביצורים המתרבים ברבייה זוגית. בתהליך ההפריה נפגשים שני תאי רבייה בשלים,תא הזרע הזכרי ותא הביצית הנקבי ומתאחדים לתא אחד הנקרא זיגוטה. הנקבה היא זו שנושאת בגופה את הצאצא המתפתח ולכן תהליך ההפריה מתרחש בגופה לאחר שתאי הרבייה הזכריים חודרים לגופה בדרכים שונות. יש נשים עקרות שלא יכולות להביא צאצאים לעולם ולשם כך המציאו את ההפריה המלאכותית. ההפריה המלאכותית היא טכנולוגיה רפואית. הפריה מלאכותית מאפשרת הפגשת תאי ביצית עם תאי זרע בתנאי מעבדה. שואבים ביצית מתוך השחלה אל מחוץ לגוף האישה ובמקביל לוקחים זרע מהגבר אשר עובר תהליך השבחה ומפגישים אותם תחת מבחנה אחת. התפתחות דרמטית בתחום העקרות קרתה בתחילת שנות ה-90 עם טכנולוגיה הנקראת icsi. לעומת הפריה חוץ גופית רגילה שבה הוסיפו את הזירעונים לתמיסה בה נמצאת הביצית והזירעונים היו צריכים להגיע לביצית,לחדור אותם בעצמם ולהפרותה שיטת icsi מאפשרת לנטילת זרע בודד בצינורית דקיקה ותחת מיקרוסקופ מזריקים אותו לתוך הביצית,כך שהזרע מפרה את הביצית,בדומה למתרחש בתהליך הטבעי שבו זרע אחד חודר לביצית אחת ומפרה אותה.

__ הפריה חוץ גופית: __
טכניקת ההפריה החוץ גופית פותחה בבריטניה על ידי ד"ר פטריק סטפטו וד"ר רוברט אדוארדס. התינוקת מבחנה הראשונה בעולם הייתה לואיז בראון מאנגליה שנולדה ב-25 ביולי 1,978. לואיז נולדה בהפריה מלאכותית לאחר שהוריה ניסו להרות במשך כתשע שנים אך ללא הצלחה,בשל חסימה בחצוצרות של אמה.גם אחותה הקטנה נולדה באמצעות הפריה חוץ גופית. בהפריה חוץ גופית ניתן להפרות את הביצית ולגדל את העובר בצלחת מעבדה עד היום השישי שלאחר ההפריה.ביום הראשון של ההפריה ניתן להבחין כי בתוך הביצית נמצאים גרעין זכרי וגרעין נקבי וסביבם המעטפת השקופה של הביצית. הביצית המופרת תמשיך לגדול במבחנה עד להתפתחות עובר זעיר המורכב ממספר תאים. בכל יום הביצית המופרת מתחלקת,כלומר ביום השני לאחר ההפריה יש כבר ארבעה תאים וביום השלישי לאחר התחלקות של כל תא יהיו שמונה תאים וכך הלאה... ביו השלישי כאשר העובר מורכב משמונה תאים,ניתן לקחת לבדיקה תא אחד או שניים ולוודא שהעובר אינו נושא באיזו שהיא מחלה תורשתית.תהליך זה נעשה על ידי הכנסת צינורית דקיקה אל תוך הביצית ושאיבת שני תאים כאשר שישה התאים הנותרים נשארים וממשיכים להתחלק. באופן שגרתי מעבירים את העובר לרחם האם ביום השני או השלישי,אלא אם כן רוצים לבדוק אם לעובר יש את היכולת להמשיך להתחלק,במידה וכן,ממתינים עד היום השישי שלאחר ההפריה ואז חייבים להעביר את העובר לרחם כיוון שביום זה העובר בוקע מהמעטפה השקופה. כעבור שבועיים האישה צריכה לבצע בדיקת הריון כדי לבדוק שהכל תקין. ההחלטה כמה עוברים להעביר לרחם האם נקבעת על פי הזוג יחד עם הרופא המטפל. יש גישות שאומרות שמיד אחרי ההעברה של העובר,על האישה להישאר במיטה 36 שעות,ויש שאומרים שאין צורך כלל במנוחה. הסיכוי ללידה מוקדמת,לתינוקות שנולדים במשקל נמוך יותר מהממוצע ולמומים מולדים אצל תינוקות גוברים בתהליך הפרית מבחנה. מחקר ישראלי שנערך בקרב כרבע מיליון תינוקות שנולדו בישראל גילה שתינוקות שנולדו בהפריה חוץ גופית נמצאים בסיכון כמעט כפול לסבול ממומים מולדים במערכות שונות של הגוף, כגון- הלב,המין,השתן והעיכול בהשוואה לתינוקות שנוצרו בדרך הטבעית. חשוב לציין שלא רק תינוקות שנוצרו בהפריה חוץ גופית עלולים לסבול מבעיות שונות. מחקרים שנערכו גילו שנשים שעברו טיפולי הפריה חוץ גופית נמצאות בסיכון גבוה פי 4 לחלות בסרטן רירית הרחם בהשוואה לשאר נשות האוכלוסייה שלא עברו טיפולים כאלו. מדינת ישראל נחשבת למדינה המובילה ביותר בעולם בהפריות מבחנה,בשל העובדה שהמדינה מטפלת ללא תשלום בכל אישה עד גיל 45 שאין לה ילדים או שיש לה רק ילד אחד,הטיפולים הללו גובים מחיר מסוים ולכן אין טעם לרוץ אליהם בלי סיבה אלא רק בהפניית רופאים מומחים שמחליטים מי באמת זקוק להם.מי שעוברת הפריה חוץ גופית צריכה להיות במעקב הריון קצת יותר צמוד מאישה שלא עברה טיפולים כאלו. על פי נתוני משרד הבריאות,מדי שנה מתבצעים בישראל עשרות אלפי טיפולי הפריה ונולדים אלפי תינוקות מבחנה.מדינת ישראל תומכת בילודה באמצעות הפריית מבחנה וכן היא נותנת גם לבני זוג שאינם נשואים לקבל טיפול בהפריית מבחנה,בתנאי שיחתמו על הסכם מיוחד שתוכנו נכתב על ידי משרד החינוך הכולל בעיקר הסכמות מראש מה יעשה בחומר הגנטי במקרה שאחד הצדדים משנה את דעתו ואינו מעוניין להמשיך בתהליך או נפטר.

__ שיעורי ההצלחה: __
שיעור ההצלחה בטיפולי הפריה הוא בין 20% ו-30%. הגורמים המשפיעים על שיעור ההצלחה הם- *גיל הפציינטית. *איכות הביציות ותאי זרע. *משך האי-פוריות. *בריאות הרחם. *רמת המומחיות הרפואית. בדרך כלל בהפריה חוץ גופית מעבירים לרחם מספר גדול של עוברים כדי להגדיל את סיכוי הקליטה,פעולה זו מגדילה את הסיכוי להריון מרובה עוברים,שפני עצמו נחשב כסיבוך רפואי ועלולות להיות לו השלכות שליליות על מהלך ההריון ובריאות הילודים. ישנם מדינות שחל בהם איסור על העברת יותר משני עוברים לרחם. ניתן להקפיא את הביציות או את העוברים ובכך מתאפשר לנשים לדחות את ההריון לאיזה גיל שיתחשק להם אך אין להקפיא ביציות למשך יותר מעשר שנים. בכך גם ניתן ללדת ילד של בעל שכבר אינו בין החיים. האיטלקית רוזאנה דה לה קורטה ילדה בזכות המבחנה בגיל 63.

__ טעויות במעבדה: __
הסטטיסטיקה של הרב בורשטיין ראש מכון פועה(פוריות ורפואה על פי ההלכה) אומרת שבין 10%-20% מהזוגות הדתיים נמנעים מלעבור הפריות מבחנה,בשל החשש מטעות אנוש במעבדה. במגזר הדתי מתעוררות הרבה שאלות הלכתיות ,שמא הילד שנולד הוא ספק ממזר, מכיוון שישנם מקרים קריטיים של טעיות שנגרמו בגלל שמות זהים שנרשמו על מבחנות סמוכות או חומר שעבר למבחנה אחרת.כתוצאה מטעות כזו שקרתה בהולנד נולד לזוג הורים לבנים,תאומים,ילד אחד לבן וילד אחד שחור.

__ ילדת המבנה הראשונה של ישראל: __
ילדת המבחנה הראשונה של ישראל והרביעית בעולם היא רומי.אמה ילדה אותה בגיל 32 לאחר הפרית מבחנה מכיוון שסבלה מעקרות.רומי נולדה ב-1,982 בבית החולים תל השומר. עד גיל 7 שמה לא פורסם.הוריה סירבו להיחשף והוציאו איסור פרסום אך בגיל 15 רומי הסירה את האיסור על פרסום שמה וזהותה והחליטה להיחשף. כל השנים העיתונאים יצאו מגדרם,אך נאלצו להסתר את שמה של התינוקת לפי בקשת ההורים,כשזה היה תלוי בה היא החליטה להיחשף.לרומי יש אח נוסף שנולד בהפריית מבחנה.

__ סיכום: __
כיום משתדלים לספק לביציות המופרות תנאי מחייה דומים ככל האפשר לגוף האנושי,אך עדיין גידול במעבדה אינו דומה להתפתחות בגוף ויכולות להיות לזה השלכות כגון מומים. נכון שהעוברים הללו שורדים ומשתרשים בסופו של דבר ברחם,אבל התנאים הטובים ביותר הם הריון בצורה הטבעית ביותר.

__ ביביליוגרפיה: __
"הפריה" ,__ויקיפדיה__, האנציקלופדיה החופשית. 8 דצמבר 2011, י"ב ניסן <[|http://he.wikipedia.org][|/]>  "הפריה חוץ גופית" , __ beok __ , 22/09/08 , י"ב ניסן< > "הפריה חוץ גופית", __ויקיפדיה__ //,// האנציקלופדיה החופשית. 15 מרץ 2012, י"ב ניסן <[|http://he.wikipedia.org/]> "הפריה מלאכותית" , __באיזה שבוע הריון את?__ , 17/08/2011 , י"ב ניסן <[]> "תא רבייה", __ויקיפדיה__ , האנציקלופדיה החופשית. 25 נובמבר 2011, י"ב ניסן <[|http://he.wikipedia.org/] > "תינוקות מבחנה" , __ ynet __ , 12/10/09 , י"ב ניסן< [] >

מגישה:איילה לנדאו,ט'1

media type="custom" key="18937122"